CELEX: 31954S0026
Language: fi
Date: 1954-05-06 00:00:00
Title: Päätös N:o 26 — 54, tehty 6 päivänä toukokuuta 1954, perustamissopimuksen 66 artiklan 4 kohdan täytäntöönpanoa koskevaksi asetukseksi velvollisuudesta antaa tietoja

Avis juridique important

|

31954S0026

Virallinen lehti nro 009 , 11/05/1954 s. 0350 - 0351 Tanskank. erityispainos: Sarja I Alue 1952-1958 s. 0017  Englannink. erityispainos: Sarja I Alue 1952-1958 s. 0017  Kreikank. erityispainos: Luku 08 Nide 1 s. 0014  Espanjank. erityispainos: Luku 08 Nide 1 s. 0015  Portugalink. erityispainos: Luku 08 Nide 1 s. 0015  Suomenk. erityispainos Alue 8 Nide 1 s. 0004  Ruotsink. erityispainos Alue 8 Nide 1 s. 0004 

PÄÄTÖS N:o 26-54,tehty 6 päivänä toukokuuta 1954,perustamissopimuksen 66 artiklan 4 kohdan täytäntöönpanoa koskevaksi asetukseksi velvollisuudesta antaa tietoja KORKEA VIRANOMAINEN, jokaottaa huomioon perustamissopimuksen 66 artiklan,sekä katsoo, ettäyhteisön lainkäyttövallan ulkopuolella olevat luonnolliset henkilöt ja oikeushenkilöt voivat suorittaa toimia, jotka johtavat yhteisön yrityksiä suoraan tai välillisesti koskevaan keskittymiseen,perustamissopimuksen 66 artiklan soveltamiseksi on tarpeen, että tällaisiin toimiin osallistuvalta voidaan saada tarvittavat tiedot,tietoja olisi pyydettävä yleisesti ainoastaan sellaisista toimista, jotka ovat huomattavia sekä määrältään että niihin osallistuvien yritysten koon perusteella, japerustamissopimuksen 66 artiklan soveltaminen edellyttää kuitenkin mahdollisuutta saada tietoja myös muissa tapauksissa sillä edellytyksellä, että tietojensaantioikeuden soveltamisala määritellään yleisellä päätöksellä,ja joka on kuullut ministerineuvostoa,ON PÄÄTTÄNYT SEURAAVAA:I OSASTO Pakolliset ilmoitukset 1 artikla Tässä asetuksessa säädetyt tietojen antamista koskevat velvoitteet koskevat kaikkia muita luonnollisia ja oikeushenkilöitä kuin niitä, jotka harjoittavat yhteisön alueella hiilen tai teräksen tuotantoa tai näiden tuotteiden jakelua muille kuin kotitalouskuluttajille tai pienteollisuudelle, jos ensiksi mainitut suorittavat seuraavissa artikloissa tarkoitettuja toimia.2 artikla Edellä 1 artiklassa tarkoitettujen henkilöiden on ilmoitettava korkealle viranomaiselle kaikista oikeuksista, joita he hankkivat perustamissopimuksen 80 artiklassa tarkoitetuissa yrityksissä, sekä hankkimistaan valtuuksista omaan lukuunsa tai toisen lukuun käyttää oikeuksia tällaisissa yrityksissä, jos he täten saavat enemmän kuin 10 prosenttia tällaisen yrityksen osakkeenomistajien tai muiden jäsenten kokouksen äänimäärästä ja jos heillä olevien oikeuksien arvo yhteensä on enemmän kuin 100 000 Euroopan maksuliiton laskentayksikköä. Tällaiseen laskelmaan on sisällytettävä kaikki ne oikeudet, joita kyseisillä henkilöillä oli ennen kyseistä tointa oikeus käyttää muiden lukuun.3 artikla Mitä 1 artiklassa säädetään, sovelletaan myös oikeuksien hankkimiseen yrityksessä, jolla on määräysvalta perustamissopimuksen 80 artiklassa tarkoitetussa yrityksessä.4 artikla 1. Pankkien ja niiden edustajien ei tarvitse ilmoittaa 2 ja 3 artiklassa tarkoitetuista toimista, jos äänioikeus liittyy:- niiden tai muiden pankkien asiakkaille kuuluviin osakkeisiin tai- nimetylle henkilölle asetettuihin osakkeisiin, joiden osalta pankilla on oikeus asiakkaidensa asiamiehenä käyttää tällaisia oikeuksia.2. Mitä 1 kohdassa säädetään, ei rajoita:- pankkien velvollisuutta antaa tietoja tällaisista toimista 7 artiklan nojalla;- pankkien asiakkaiden velvollisuutta ilmoittaa tällaiset toimet 2 ja 3 artiklassa säädetyllä tavalla tai antaa tietoja 7 artiklan nojalla.5 artikla Korkea viranomainen voi tietyin edellytyksin erityisellä luvalla antaa poikkeuksen 2 ja 3 artiklassa tarkoitettuja toimia koskevasta ilmoitusvelvollisuudesta pysyvästi toimintaa harjoittamaan hyväksyttyjen pörssivälittäjien osalta, jos nämä eivät käytä hallussaan oleviin arvopapereihin liittyvää äänioikeutta.6 artikla Edellä 2 ja 3 artiklassa tarkoitetut ilmoitukset on tehtävä sitä päivää, jona ilmoitusvelvollinen on saanut tiedon kyseisestä toimesta, seuraavien neljän viikon kuluessa.II OSASTO Erityiset tiedonsaantipyynnöt 7 artikla 1. Korkealla viranomaisella on oikeus erityisellä pyynnöllä saada 1 artiklassa tarkoitetuilta henkilöiltä kaikki tiedot, jotka ovat tarpeen perustamissopimuksen 66 artiklan soveltamiseksi ja jotka koskevat:1) omistus- tai käyttöoikeuden hankkimista jonkin yrityksen kiinteistöihin, tuotantolaitoksiin tai toimilupiin, jos kyseisiä kiinteistöjä, tuotantolaitoksia tai toimilupia ennen tällaista hankkimista käytettiin kyseisen yrityksen toiminnassa;2) sellaisten oikeuksien hankkimista yrityksessä, joihin liittyy äänioikeus sen osakkeenomistajien tai muiden jäsenten kokouksessa;3) sellaisten oikeuksien hankkimista, joiden nojalla voidaan omaan tai toisen lukuun käyttää muulle henkilölle kuuluvia 2 alakohdassa tarkoitettuja oikeuksia;4) päätösvallan hankkimista sen suhteen, miten yrityksen voitto lasketaan tilinpäätöksessä tai miten se jaetaan;5) sellaisten oikeuksien hankkimista, joiden nojalla voi osallistua yksin tai yhdessä muiden kanssa yrityksen johtamiseen joko omistajana, nautintaoikeuden haltijana, johtajana tai johtoelimen jäsenenä;6) nimittämistä yrityksen hallintoneuvoston jäseneksi.2. Ilmoitusvelvollisten on samoin pyynnöstä ilmoitettava korkealle viranomaiselle kyseisten oikeuksien varsinaisen haltijan nimi ja osoite, jos heillä on oikeus:- käyttää 1 kohdassa tarkoitettuja oikeuksia toisen asiamiehenä tai- käyttää omaan tai toisen lukuun 1 kohdassa tarkoitettuja oikeuksia, jotka kuuluvat muulle henkilölle.8 artikla Tämä asetus tulee voimaan yhteisössä 1 päivänä kesäkuuta 1954.Korkea viranomainen käsitteli tätä päätöstä ja teki sen kokouksessaan 6 päivänä toukokuuta 1954.Korkean viranomaisen puolestaPuheenjohtajaJean MONNET